Publication: Magyar Közlöny
Issue: MK-2007-119 (Year: 2007, Number: 119)
Era: 2004-2010
Section: A terület beépíthetõségét Gödöllõ Város Önkormányzata a 23/2005. (IV. 25.) és 40/2005. (XII. 9.) számú rendeleteiben szabályozza. Övezeti besorolása: KÜ-Okt jelû különleges terület.
Paragraph Index: 124

13. a pályázati dokumentáció megvásárlását igazoló bizonylatot, vagy annak másolatát (14. számú formanyomtatvány). Az ajánlati biztosíték a nyertes pályázó esetében a vételárba beszámításra kerül. Az ajánlati biztosítékot a kiíró a pályázati felhívás visszavonásáról szóló hirdetmény közzétételének, illetve az eljárás eredménytelensége kihirdetésének napjától számított 15 munkanapon belül visszafizeti az ajánlattevõk részére. Eredményes pályázat esetén a kiíró az ajánlati biztosítékot a nem nyertes pályázók részére az ajánlatok elbírálásának napjától számított 15 munkanapon belül fizeti vissza. A visszafizetés idõpontjaként az átutalás kezdeményezésének dátuma tekinthetõ. A kiíró ugyancsak visszafizeti az ajánlati biztosítékot, ha a kiíró az elbírálási határidõt meghosszabbítja, melynek függvényében az ajánlati kötöttség idõtartama is meghosszabbodik, és a pályázó a határidõ meghosszabbításáról szóló értesítés kézhezvételétõl számított 7 naptári napon belül nyilatkozik, hogy ajánlati kötöttségét nem kívánja meghosszabbítani. Az ajánlati biztosíték után a kiíró költséget nem számít fel, kamatot nem fizet, kivéve, ha az ajánlati biztosíték visszafizetésére nyitva álló 15 munkanapos határidõt elmulasztja. Amennyiben a pályázó ajánlati kötöttségének ideje alatt ajánlatát visszavonja, vagy ha az adásvételi szerzõdés megkötése a nyertes pályázónak felróható, vagy érdekkörében felmerülõ más okból hiúsul meg, az ajánlati biztosítékot elveszti. A pályázó az ajánlati biztosítékot elveszti akkor is, ha a már megkötött szerzõdés a pályázónak felróható, vagy érdekkörében felmerülõ más okból hiúsul meg. Kötelezõen vállalt ajánlati kötöttség: az ajánlattételi határidõ lejártának napját követõ 90 naptári nap. Amennyiben a pályázó ajánlatát az ajánlati kötöttségének ideje alatt visszavonja, az általa befizetett ajánlati biztosítékot elveszti. A pályázati ajánlatok elbírálása, vagy a nyilvános ártárgyalásra kitûzése (az ajánlatmódosításra való felhívás) az ajánlattételi határidõ lejártát követõ 30 naptári napon belül történik, mely idõtartamot a kiíró egy alkalommal, legfeljebb további 30 naptári nappal meghosszabbíthat. Ennek függvényében az ajánlati kötöttség idõtartama is 30 nappal meghosszabbodik. Az ártárgyalás, illetve az ajánlatmódosítás elbírálása az ártárgyalás kitûzésétõl, illetve az ajánlatmódosításra való felhívás idõpontjától számított 30 naptári napon belül történik. A kiíró az elbírálási határidõ lejártát követõ 15 naptári napon belül írásban tájékoztatja a pályázókat a pályázati eljárás eredményérõl. A pályázat elbírálása során a rangsoroláskor alkalmazandó értékesítési szempontok fontossági sorrendben:

Source: https://magyarkozlony.hu/hivatalos-lapok/da076b38208b9208939779be6ef559b8d6fd9145/dokumentumok/63fce64213dc93ab849f014db2270d6338f5765f/letoltes